የልብ ህሙማን መርጃ ማዕከል በሙሉ አቅሙ ለመስራት ችግሮቹን መፍታት እንዳለበት ተገለፀ
የልብ ህሙማን መርጃ ማዕከል በአፍሪካ ደረጃ ትልቅ የህክምና እና ምርምር ተቋም ለመሆን የሚያስችል አቅም አለው፤ ሙሉ አቅሙን ለመጠቀም እንዲቻል በዘላቂነት ያሉበት ችግሮች መፈታት እንዳለባቸው ተገልጿል፡፡  የልብ ህሙማን መርጃ ማዕከል ችግሮችን በዘላቂነት ለመፍታት የማዕከሉ የበላይ ጠባቂ አምባሳደር ሙሉ ሰለሞንና አምባሳደር ሱሌይማን ደደፎ ጉብኝት አድርገዋል፡፡ተቋሙ አሁን አገልግሎት እየሰጠ ያለዉ ከሙሉ አቅሙ አንድ ሶስተኛውን ያህል ሲሆን የአገልግሎት መስጫ እቃዎች ማለቅ እና የመሳሪያ እጥረት ማነቆ ሆነዋል ብለዋል አምባሳደር ሙሉ ሰለሞን እንደገለጹት፡፡  አምባሳደር ሱለይማን ደደፎ በበከላቸው የልብ መርጃ ማዕከሉን ለመደገፍ መንግስትን ጨምሮ ሁሉም የህብረተሰብ ክፍል የበኩሉን አስተዋፅኦ ሊወጣ እንደሚገባ ተናግረዋል፡፡ማዕከሉ አገልግሎት የሚሰጠዉ በነፃ ቢሆንም አገልግሎቱን ለመጠቀም በሺህ የሚቆጠሩ ታካሚዎች ወረፋ እየጠበቁ እንደሚገኙ ታውቋል፡፡የልብ መረጃ ማዕከል ከተቋቋመ 10 አመት ማስቆጠሩ ይታወሳል በ10 አመቱ ዉስጥ 4 ሺህ 800 ህፃናት እና አዋቂዎች የልብ ህክምና አገልግሎት የሰጠ ሲሆን እስካሁን 1 ነጥብ 8 የአሜሪካ ዶላር የውጭ ምንዛሬን ማስቀረት መቻሉ ተጠቁሟል፡፡   